El Dia del Treball Salvador Sostres Si és el Dia del Treball, que treballin. Tota aquesta conya de manifestacions, actes i pancartes demostra que el sindicalisme a Espanya i a Catalunya és un invent de ganduls i d'absentistes. Els drets del treballador no els defensa el sindicat ni el comitè d'empresa sinó l'empresari donant-los feina: i sent exigent, i volent-ho fer millor que la competència, i cada dia una mica més, i que l'empresa no s'aturi de créixer. Perquè mira, no hi ha cap manera millor de defensar els drets dels treballadors que podent-los seguir donant feina. El sindicalisme a Catalunya i a Espanya viu de criminalitzar el patró i de presentar-lo com l'enemic del treballador: i sovint les estratègies sindicals no només no milloren les condicions dels empleats sinó que perjudiquen les empreses i fan que no puguin contractar tanta gent o que es vegin obligades a pagar salaris més baixos. La retirada llei Villepin es va vendre com si fos abusar dels joves quan de fet se'ls facilitava l'accés al mercat laboral, permetent a l'empresari tenir-te 2 anys a prova en lloc de possiblement no atrevir-se a contractar-te de tan car que li sortiria si al final les coses no anessin bé. Pel que fa als comitès d'empresa solen ser un lobby de poder dins de les empreses on operen: i en molts llocs els que formen part d'aquest comitè són els que més tard arriben i els que més aviat marxen, els que menys rendeixen i els que es beneficien els primers de qualsevol promoció o ascens. Si avui és el Dia del Treball, que treballin. Si vols les millors condicions laborals possibles, treballa de valent i l'esforç dóna sempre els seus fruits. L'amo no és el teu enemic, és el teu model. I malfia't de tots aquests que viuen a cos de rei de parlar dels teus drets mentre tu t'has de llevar cada dia a les 6 per anar a defensar-los.
Per exemple podries haver citat com a ideòleg dels 33 a Daniel Cardona, no pas a Salvador Sostres encara que de vegades digui veritats com fem nosaltres.
No us queixeu. Sou vosaltres que cada dos per tres esteu citant en SS. Pel que fa al gran patriota Daniel Cardona, és un referent i un mite de l'independentisme en general, no l'ideòleg de cap organització actual.
A veure, en Daniel Cardona es pot enquadrar clarament en la linea de partits com EC o UNC molt més que no pas en altres. I en segons quins (com alguns de la EI) no hi te res a veure
Daniel Cardona mai va justificar ni defensar la immigració, com avui fa EC o UNC. I això en aquells temps que la immigració era testimonial. Si Daniel Cardona visqués avui, amb els índexs d'immigració que tenim... Amb tot, com en el cas de Francesc Macià, crec que el millor és que aquests mites no se'ls vulgui apropiar cap partit. En tot cas, si hi ha coincidències ideològiques, citacions d'una i altra banda. i a veure on són les coincidències.
Daniel Cardona no justificava l'immigració justament pel que tu dius que era testimonial. Avui en dia no pots posar-te d'esquenes al que és ja una relitat. 
Vas molt errat company, si que en parlava i molt (i de manera molt radical), et recomano llegir-lo. Essent com ets 33 esimperdonable no fer-ho. Una recomanació: La Batalla. Si vols encara més "Res de Nou al Pirineu" tot i que tracta altres temes fonamentalment
no m'havia expressat bé 
Ok correcte, ho havia entès malament 
és que ho he editat